મને તો રમૂજ થઈ. મેં કહ્યું ‘તું પિયર જઈને વર કે સાસરાની બદબોઈ કરતી હોય એ જ રીતે તારી ભાભી કે આપણા દીકરાની વહુ પણ એને પિયર જઈઅને એમ જ કરતી હશે ને ? એ જ રીતે મારી બહેન પણ અહીં આવી એના સાસરાના ઘરની વગોવણી કરતી હશે ને ? આ તો બહુ ખોટું કહેવાય કે નહીં ?’ ‘તમે તો ભાઈસાબ, સાવ વેદિયા જ રહ્યા. સ્ત્રીઓને કોઈપણ તકલીફ હોય, દુઃખ હોય, હેરાનગતિ થતી હોય તો એ કયાં જઈને પોતાના હ્રદયની વ્યથા ઠાલવે ? પિયરમાં કે બેનપણીઓને કહે તો મન હળવું થાય, બીજું શું ?